Aadabu Masa Muloolo Wawu Masa Botiya

Aadabu yito aturangi meyalo norma sopan santun u pasi-pasi to manusia tomimbihu u motolongala'a wawu hetumula wolo tawu weewo to masyarakat.
Aadabu masa muloolo ma he'olipataliyo lo manusia masa botiya. Mongotiyombunto lopodutu adabu toyitato lo ilimu.
Lo'iya lo mongopanggola Tumu-tumulo ja o'adabu, bo'odelo siipati lo olobu. Ja potolomasyahuru lo ilimu, Allahu ta'ala tahu'o lo aalamu.
De uwito yito, pahamu lo mongopanggola muloolo, wonu bolo mongowala'o ja boti o'adabu, tingga halelo momiyahe olobu.
Hiihede lo aadabu masa muloolo wawu masa botiya delo odiyamola:

Mosalamu 
Masa muloolo wonu modunggayalotawu to dalalo mo salamu ju, "Assalamu Alaikum".
Masa botiya wonu modunggaya to dalalo bo tataadiyawa "huwange'emu lonto utoonu yi'o de'utiye bolo ilontonga.

Mohimelu 
Masa muloolo wonu bolo woluwo ta lawo-lawodu yimeluwoliyo lo ta pilo lawodeliyo, odito olo lumbuliliyo ma'o. 
Masa botiya wonu bolo woluwo ta lawo-lawodu bo bileheliyo ma'a, wawu tingga bo to yitohiyo mo huduta hape (henpon).

Moharaga to tawu 
Masa muloolo wonu bolo mo dulohupa to kantor desa, ta leemulo mongohi kadera ode ta leyolimayi. 
Masa botiya wonu bolo mo dulohupa to kantor desa, ta leyoli mohama kadera lo hillawo wawu bo he tilo'omayi lo ta mulo-mulo.

Mopo'uda'a tamu 
Masa muloolo openu de tahu'o lo bele ja moti a'aalo, tamu ta po'uda'aalo.
Masa botiya hiyambola u'aalo lami diyaluwo, pata'o bo mopo'uda'a to tamu.

Budaya